Stuðningur við ríkisstjórnina jafn lítill og hjá síðustu ríkisstjórn eftir hálft kjörtímabil
Skýringar|Stuðningur við ríkisstjórnina jafn lítill og hjá síðustu ríkisstjórn eftir hálft kjörtímabil
NæstSænskir hægri flokkar herða stefnuna í innflytjendamálum|
Þórður Snær Júlíusson 5. júlí 2015
Stuðn­ingur við rík­is­stjórn Sig­mundar Dav­íðs Gunn­laugs­sonar er aðeins minni eftir að kjör­tíma­bil hennar er hálfnað en stuðn­ingur við rík­is­stjórn Jóhönnu Sig­urð­ar­dótt­ur, sem sat frá 2009 til 2013, var eftir að stjórn­ar­tími hennar var hálfn­að­ur. Mun­ur­inn er þó ekki mik­ill, ein­ungis skeikar einu pró­sentu­stigi. Alls sögð­ust 36 pró­sent lands­manna styðja rík­is­stjórn Sig­mundar Dav­íðs í júní 2015 en 37 pró­sent sögð­ust styðja rík­is­stjórn Jóhönnu í sama mán­uði árið 2011, þegar hún hafði setið í rúm tvö ár. Þetta kemur fram í tölum Gallup um stuðn­ing við rík­is­stjórn­ir.
stuðn­ingur | Create infograp­hics
Mik­ill stuðn­ingur við rík­is­stjórnir Dav­íðs
Þegar horft er lengra aftur í tím­ann er ljóst að vatna­skil urðu við stuðn­ing við rík­is­stjórnir þegar hrunið skall á haustið 2008. Þegar rík­is­stjórn Sjálf­stæð­is­flokks og Fram­sókn­ar­flokks undir for­ystu Dav­íðs Odds­son­ar, sem kosin var til valda árið 1995, hafði setið í tvö ár naut hún stuðn­ings 65 pró­sent lands­manna. Næsta rík­is­stjórn, sem var skipuð sömu flokkum og með sama for­sæt­is­ráð­herra, naut stuðn­ings 57 pró­sent kjós­enda sum­arið 2001, þegar kjör­tíma­bil hennar var hálfnað sum­arið 2001. Þriðja sam­steypu­stjórn þess­arra flokka, sem Davíð veitti for­ystu fyrsta eina og hálfa árið en en Hall­dór Ásgríms­son það sem eftir lifði kjör­tíma­bils­ins, var ekki jafn vin­sæl en naut samt stuðn­ings 50 pró­sent lands­manna þegar stjórn­ar­tíð hennar var hálfn­uð.
Í raun var eina skiptið sem stuðn­ingur við rík­is­stjórn fór niður fyrir rétt tæp­lega 50 pró­sent sum­arið 2004, þegar átök um fjöl­miðla­frum­varpið svo­kall­aða, stóðu sem hæst. Þau átök náðu hámarki þegar Ólafur Ragnar Gríms­son, for­seti Íslands, beitti neit­un­ar­valdi for­seta í fyrsta sinn í sög­unni og synj­aði lög­unum und­ir­skrift.
Kúvend­ing við hrunið
Al­gjör kúvend­ing varð í langvar­andi stuðn­ingi við rík­is­stjórnir lands­ins við banka­hrun­ið. Sú sem sat að völdum þegar hrunið átti sér stað, sam­steypu­stjórn Sjálf­stæð­is­flokks og Sam­fylk­ingar undir for­sæti Geirs H. Haar­de, naut prýði­legs stuðn­ings sum­arið 2008. Í júní það ár, rúmu ári eftir að stjórnin tók við völd­um, naut hún stuðn­ings 52 pró­sent kjós­enda. Sá stuðn­ingur hrundi með bönk­un­um. Í nóv­em­ber var hann kom­inn niður í 32 pró­sent og í jan­úar 2009, þegar bús­á­hald­ar­bylt­ingin svo­kall­aða stóð sem hæst, mæld­ist stuðn­ingur við rík­is­stjórn­ina ein­ungis 26 pró­sent. Það er minnsti stuðn­ingur sem nokkru sinni hefur mælst við rík­is­stjórn á Íslandi sam­kvæmt tölum Gallup, enda fór hún frá og minni­hluta­stjórn undir for­sæti Jóhönnu Sig­urð­ar­dótt­ir, varin af Fram­sókn­ar­flokknum tók við stjórn­ar­taumunum 1. febr­úar það ár.
Í apríl var svo kosið að nýju og í fyrsta sinn í Íslands­sög­unni var hægt að mynda hreina vinstri­st­jórn þegar Sam­fylk­ing og Vinstri grænir fengu meiri­hluta þing­manna. Vin­sældir þeirrar rík­is­stjórnar mæld­ust geysi­miklar í byrj­un, en í maí 2009 mæld­ist stuðn­ingur við hana 61 pró­sent. Þær vin­sældir voru þó fljótar að hverfa þegar hvert risa­málið á fætur klauf þjóð­ina, þingið og stjórn­ar­flokk­anna í herðar nið­ur. Ber þar helst að nefna Ices­a­ve-­deil­urn­ar, end­ur­reisn fjár­mála­kerf­is­ins, skulda­mál heim­ila, umsókn um aðild að Evr­ópu­sam­band­inu, ný stjórn­ar­skrá og breyt­ingar á fisk­veiði­kerf­inu.
Stjórn­ar­tími rík­is­stjórnar Jóhönnu Sig­urð­ar­dóttur ein­kennd­ist af miklum átök­um.
Þegar rík­is­stjórnin hafði setið helm­ing kjör­tíma­bils­ins var stuðn­ingur við störf hennar hrun­inn. Ein­ungis 37 pró­sent þjóð­ar­innar stóð með henni henni í júní 2011. Botn­inum náði rík­is­stjórn Jóhönnu þó í mars 2012 þegar ein­ungis rúm­lega 28 pró­sent þjóð­ar­innar studdu hana. Í aðdrag­anda alþing­is­kosn­ing­anna vorið 2013, þegar rík­is­stjórnin var í raun orðin minni­hluta­stjórn og veru­lega veð­ur­barin eftir átök kjör­tíma­bils­ins, jafn innan flokka og þings sem og úti i sam­fé­lag­in­u,hafði stuðn­ing­ur­inn bragg­ast eilítið og einn af hverjum þremur sagð­ist styðja hana. Sá stuðn­ingur skil­aði sér alls ekki í kosn­ing­un­unum og flokk­arnir tveir töp­uðu báðir gríð­ar­legu fylgi.
Fengi minna fylgi en hin óvin­sæla vinstri­st­jórn
Við tók sam­steypu­stjórn Fram­sókn­ar­flokks og Sjálf­stæð­is­flokks, með Sig­mund Davíð Gunn­laugs­son í stóli for­sæt­is­ráð­herra, enda flokkur hans óum­deil­an­lega sig­ur­veg­ari kosn­ing­anna þar sem hann fékk 24,4 pró­sent atkvæða og 19 þing­menn. Í fyrstu stuðn­ings­mæl­ingu Gallup mæld­ist stuðn­ingur við nýju rikis­stjórn­ina heil 62,4 pró­sent.
Sá mikli stuðn­ingur ent­ist ekki lengi enda óhætt að full­yrða að átakapóli­tíkin sem var í aðal­hlut­verki á síð­asta kjör­tíma­bili hafi alls ekki verið lögð til hliðar á því sem nú stendur yfir. Í maí síð­ast­liðn­um, þegar nákvæm­lega tvö ár voru frá því að rík­is­stjórnin tók við mæld­ist stuðn­ingur við hana 30,9 pró­sent, eða litlu meiri en þegar rík­is­stjórn Jóhönnu Sig­urð­ar­dóttur var sem óvin­sælust.
Kynn­ing á áætlun rík­is­stjórn­ar­innar um losun hafta í síð­asta mán­uði virð­ist þó hafa aukið stuðn­ingin við rík­is­stjórn­ina lít­il­lega því hann óx á milli mán­aða í 36 pró­sent. Það er aðeins minni stuðn­ingur en síð­asta rík­is­stjórn naut þegar hún var hálfnuð með sitt kjör­tíma­bil.
Sam­an­lagt fylgi stjórn­ar­flokk­anna er þó langt frá því sem þeir fengu í kosn­ing­unum vorið 2013, þegar þeir fengu sam­tals 51,1 pró­sent atkvæða. Í júní mæld­ist fylgi Sjálf­stæð­is­flokks­ins 24,5 pró­sent og fylgi Fram­sóknar 11,3 pró­sent. Sam­tals yrði fylgi stjórn­ar­flokk­anna, ef kosið yrði í dag, 35,8 pró­sent.
Þegar hreina vinstri­st­jórnin hafði setið hálft kjör­tíma­bil mæld­ist fylgi Sam­fylk­ingar 21,5 pró­sent en Vinstri grænna 16,4 pró­sent. Sam­an­lagt sögð­ust því 37,9 pró­sent kjós­enda ætla að kjósa þá flokka á þeim tíma, eða 2,1 pró­sentu­stigum fleiri en þeir sem myndu kjósa sitj­andi rík­is­stjórn­ar­flokka í dag.
Orðafjöldi: 871 Færslan var síðast uppfærð: 20. október 2015, kl. 14:24
NæstSænskir hægri flokkar herða stefnuna ...